|  |  |
| --- | --- |
| **Deltagere:** | **Erling Johansen (EJ) –- Lene Larsen (LL) - Frank Petersen (FP) Dorthe Lauridsen (DL) - Allan Carlsen (AC) - Anders B. Nielsen (ABN) Henrik S. Madsen (HSM)**  |
| **Afbud:** | **Jeppe Nørgaard (JN)** |
| **Referent:** | **Henrik S. Madsen** |

|  |  |
| --- | --- |
| **Beslutningsprotokol:** | **Ansvar** |
| **274 Velkomst og godkendelse af dagsorden.*** EJ bød velkommen og spurgte om der var ønsker om yderligere punkter til dagsordenen. HSM ville gerne have tilføjet punkt om en opnormeret indsats på de sociale medier vedr. DVF’s landshold. Punktet blev sat under punkt 277 (Eliteudvalg). Herefter gik EJ videre til næste punkt på dagsordenen.

**275 Orientering fra formanden v/EJ*** EJ fortalte, at der i forbindelse med afvikling af DM Senior var fremkommet en kedelig sag med en personlig ”kompliment”, der var modtaget som en grænseoverskridende handling. EJ ville gerne håndtere sagen korrekt og forelagde derfor bestyrelsen problematikken. Bestyrelsen var enig i, at der skulle handles og det blev besluttet at EJ tager personlig kontakt til komplimentgiveren, hvilket også var, hvad HSM havde fået som rådgivning af DIF’s jurister.
* EJ fortalte at han igen – sammen med HSM – vil afholde møde med Team Danmark for igen at fremføre ønsket om et samarbejde og evt. økonomisk støtte til DVF’s elite. Han mente, at udelukkelsen af 9 nationer fra alle IWF events i et år havde gjort mulighederne større, for de danske løftere til at præstere resultatmæssigt bedre. Samtidig har NTF fremsendt opfordring til IWF om først at åbne op for de udelukkede nationer når der er ført bevis for at dopingkontrollen i deres lande udføres korrekt.ABN tilføjede, at der var røster i den internationale Olympiske komite (IOC), der nævnte muligheden for at hovedparten af den antalsreduktion af vægtløftere der skal ske ved OL 2020 i Tokyo, Japan, skulle bæres af de nu udelukkede 9 nationer.
* EJ var blevet kontaktet af bruger, der beklagede sig over DVF’s hjemmesides funktionalitet ifm. brug på mobiltelefon. HSM blev pålagt at tage kontakt til vedkommende ”klager” og hjemmesideudbyder for evt. at forbedre interfasen.
* EJ fortalte, at HGVS har tilbudt at afvikle DM Masters 2019 og samtidig være villig til at afholde i både 2020 og 2021. Bestyrelsen var umiddelbart positiv og tog imod tilbuddet om afvikling i 2019. Man ønskede derimod ikke fast at tildele enkelt klub konkret stævne flere år ud i fremtiden, da dette ville afskære andre for at byde ind.

**276 DVF rep.møde 2018.*** Bestyrelsen fandt emne til dirigentrollen ved Rep.mødet og HSM blev pålagt at kontakte vedkommende for at høre om vedkommende ville påtage sig opgaven.
* HSM kunne fortælle, at der ved fristens udløb var indkommet et enkelt forslag til vedtægtsændringer. Forslaget var stillet af styregruppen for DVF’s strategiske spor vedr. Talent- og Elitearbejdet og foreskrev fast valg af medlemmer til Eliteudvalget ved Rep.møder. EJ kunne godt se visionerne med forslaget mens ABN fandt forslaget tæt på uanstændigt. ABN var forarget over at udvalg under DVF foreslog ændringer på eliteområdet uden at have været i kontakt med ham. Ligeså fandt han det mærkværdig, at man netop som der skulle vælges ny Elitudvalgsformand foreslog ændringer i udvalgets struktur og arbejde. Endelig stillede ABN spørgsmålstegn ved udvalgets kompetence til at stille forslag da han ikke fandt at udvalget var nedsat af DVF’s bestyrelse som vedtægterne tilskriver og dermed slet ikke var berettiget til at stille forslag!ABN havde svært ved at se forslaget som andet end en mistillidserklæring til den kandidat til Eliteudvalgsposten, der var indstillet til valg ved Rep.mødet, og ABN var utilfreds med, at der var taget kontakt til anden mulig kandidat på et meget sent tidspunkt – igen uden hans viden. Han mente selv at have kørt en åben proces vedr. overdragelse af posten ved at melde ny formandskandidat ud ved sidste års Rep.møde og samtidig opfordre til, at evt. andre kandidater meldte sig på banen. Han pointerede endeligt, at han ønskede en glidende overgang for at fortsætte den positive udvikling dansk vægtløftning - og herunder eliten – er inde i!EJ kunne godt se det problematiske i forløbet og bestyrelsen besluttede – på ABN’s opfordring – at opfordre forslagsstiller om at trække forslaget! Da materiale til DVF’s Rep.møde 2018 skal udsendes snarest vil HSM følge op på sagen.
* DL er villig til valg som DVF’s Aktivitetsudvalgsformand. DL, AC og FP vil snarest afvikle møde for at afklare opgaver og det fremtidige arbejde i Akt.udvalget.
* HSM præsenterede kort DVF’s årsrapport, der udviste et underskud på lige under kr. 18.000,-. Dette er et resultat, der er over kr. 50.000,- bedre end budgetteret. Årsrapporten og Revisionsprotokollat blev underskrevet.

**277 Breddeudvalg v/AC.*** AC kunne fortælle, at der var sendt føler ud til klubberne vedr. interesse for afvikling af Ålholmlejr i Kristi Himmelfartsferien. Der var desværre ikke kommet nogle tilbagemeldinger endnu, ligesom AC manglede bekræftelse på lån/leje af Ålholmskolen.

**278 Aktivitetsudvalg v/AC og ABN*** AC forelagde bestyrelsen, at der ved flere mix holdmesterskaber var problemer med udregning af resultat, eftersom kvinde/pige-resultater skulle tillægges 20% sinclairpoint af resultatets score for mænd. Dette var ”bøvlet” at få udregnet og han foreslog derfor, at kvinde/pige-resultater fremover ”blot” skulle have ekstra 30% sinclairpoint af eget resultat.Bestyrelsen bakkede op og AC og HSM vil tilrette stævnebestemmelserne.
* AC roste afviklingen af DM Ungdom, Junior og Masters i Slagelse. Afviklingen var delt op i to flotte stævner. Der havde været en smule kritik af, at trænere, der både fungerede ved DM Ungdom og/eller Junior samt ved DM Masters, skulle være 2 steder på en gang. Bestyrelsen var dog glad for at dette vil være løst fremadrettet ved, at DM Masters blev udskilt som separat stævne.
* HSM forelagde, at der havde været en del forespørgsler efter endelige startlister og dermed gruppeinddeling ved DM Senior 2018 der blev afviklet over 2 dage. Flere fandt at det var meget sent 5 dage før stævnet at få at vide om man skulle løfte lørdag eller søndag. FP påpegede, at det ikke var muligt at melde grupper ud før man havde endelige startlister, hvorfor bestyrelsen besluttede, at der ved 2-dags stævner vil være tilmeldingsfrist 3 uger før stævnet, og en uge til eftertilmelding. Dermed kan gruppeinddeling forhåbentlig præsenteres 12 dage før stævnet.
* AC havde fået lidt kritik af de 2 indvejningstidspunkter ved DM Senior. Bestyrelsen kunne dog ikke se, at det gav nogen fordel til enkelte løftere at vente til den sene, men derimod primært var en service for løftere, som deltog i sene grupper. Man var således indstillet på også fremover evt. at tillade 2 indvejningstidspunkter.
* ABN kritiserede den tekst på pokaler til årets løftere (både mænd og kvinder), der var bestilt. HSM blev pålagt at udbedre dette!
* AC så gerne, at der blev indkøbt udstyr til en 2. stævnepakke i tilfælde af, at der skal afvikles stævne 2 steder i landet samme dag – f.eks. regionale mesterskaber. Bestyrelsen var enig.
* Der er kommet meddelelse fra Billetto.dk om, at de fremover kun vil opkræve eget gebyr og ikke pålægge DVF anden betaling for brug af betalingsordningen. HSM vil således ved fremtidige indbydelser tilpasse stævnegebyr hertil. De vil således komme til at lægge på samme niveau som i 2017.

**279 Eliteudvalg v/ABN*** ABN kunne fortælle, at der var tilmeldt 15 løftere til EM Senior 2018 den 26. marts til den 1. april i Bukarest, Rumænien. Desværre var der indkommet et enkelt afbud, hvorfor holdet nu udgør 14 løftere. ABN og FP vil fungere som trænere på turen, ligesom Maciej Makinia, der er tilmeldt som deltager, også kan tage en tørn som træner om nødvendigt.
* FP fortalte, at der i den kommende weekend vil blive afviklet samling for ”U-23” løftere i Slagelse. Samlingen var målrettet ”boblere” til det egentlige landshold og deltagelse skal også fungere som første skridt ind i DVF’s elitearbejde.
* ABN fremlagde, at han havde fået kontakt til Norce crossfit center i Nordhavnen i København. Der arbejdes på at afvikle et åbent træningsseminar om Olympisk Vægtløftning her, hvor overskuddet tænkes målrettet DVF’s elitearbejde. Konkret ved at gøre egenbetalinger ved international stævnedeltagelse mindre. HSM vil blive inddraget i at udbyde seminaret når den endelige aftale er faldet på plads.I den forbindelse fortalte ABN om den opnormering af promoveringen af det danske vægtløftningslandshold der var taget initiativ til. Der er således oprettet instagramprofil, hvor landsholdet kan følges og hvor events som f.eks. Vægtløftningsseminarer også tænkes promoveret.

**280 PR-Udvalg /AC.*** AC er igen blevet kontaktet af Sky-Media mhbp. udarbejdelse af promoveringsvideoer. AC har igen afvist samarbejdede da vi ikke kan skaffe tilstrækkeligt antal sponsorer og udbyttet vil være for lille i forhold til prisen.

**281 Strategiplan for DVF v/AC og HSM.*** AC meddelte, at der er udarbejdet besøgsplan for klubbesøg ifm. præsentationen af de strategiske spor. Der satses i stort omfang på at indkalde flere regionale klubber til fælles lørdagsmøder for præsentation og debat om sporerne.

**282 DVF træneruddannelse v/AC og EJ.*** AC kunne fortælle, at det på grund af lederskift på sportshøjskolen i Aalborg desværre ser ud til at have lange udsigter med at få revideret DVF’s kursusmateriale og udbudt kurser her. Skolen har ingen hensigt til at tage nye opgaver ind før den nye leder tiltræder. I stedet har AC forhørt sig om Folke Liwendahl ville være interesseret i at afvikle et trin 1 kursus på baggrund af det foreliggende kursusmateriale. Kurset vil i givet fald også blive afviklet i Aalborg. AC går videre med sagen.

**283 Internationalt arbejde v/ EJ.*** NTF har forelagt tre weekender som mulige datoer for afvikling af NM Ung/Jun. 2018 i Danmark. IK 99 har endnu ikke meldt tilbage om det er muligt for dem at afvikle i en af de foreslåede weekender.
* DVF er blevet kontaktet af CICM (International Military Sports Counsel) med forespørgsel om vi vil støtte, at vægtløftning optages som aktivitet ved fremtidige Military World Games. Bestyrelsen fandt ikke forespørgslen relevant for DVF.

**284 Kommende stævner v/HSM.*** ***DM Hold den 26. maj i København Ø.***

EJ, AC og ABN deltager!HSM tager kontakt til kvalificerede klubber for at få bekræftet deltagelse.* EJ fortalte, at hvis ikke der blev fundet sponsordækning af udgifter til streaming vil det næppe være muligt at tilknytte Zibrasport til stævnet. Han havde dog kontakt til Zibrasport, der er behjælpelig med at finde sponsorere!

**285 Evt.*** Der var intet til punktet.

 **Næste bestyrelsesmøde:** Lørdag den 14. april 2018 kl. 09.00 i Idrættens Hus, Brøndby. Ref. Henrik Schou Madsen | EJHSMHSMHSMHSMDLACFPACHSMHSMHSMHSMAC |